CELEX: 32018D0704
Language: ro
Date: 2018-05-08 00:00:00
Title: Decizia de punere în aplicare (UE) 2018/704 a Comisiei din 8 mai 2018 privind conformitatea ratelor unitare aplicate zonelor tarifare cu Regulamentele de punere în aplicare (UE) nr. 390/2013 și (UE) nr. 391/2013 în temeiul articolului 17 din Regulamentul de punere în aplicare (UE) nr. 391/2013 [notificată cu numărul C(2018) 2729] (Text cu relevanță pentru SEE. )

14.5.2018   
               
               
                  RO
               
               
                  Jurnalul Oficial al Uniunii Europene
               
               
                  L 118/18
               
            DECIZIA DE PUNERE ÎN APLICARE (UE) 2018/704 A COMISIEI
      din 8 mai 2018
      privind conformitatea ratelor unitare aplicate zonelor tarifare cu Regulamentele de punere în aplicare (UE) nr. 390/2013 și (UE) nr. 391/2013 în temeiul articolului 17 din Regulamentul de punere în aplicare (UE) nr. 391/2013
      
         
            [notificată cu numărul C(2018) 2729]
         
      
      (Numai textele în limbile bulgară, cehă, croată, daneză, engleză, estonă, finlandeză, franceză, germană, greacă, irlandeză, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză sunt autentice)
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 550/2004 al Parlamentului European și al Consiliului din 10 martie 2004 privind prestarea de servicii de navigație aeriană în cerul unic european (regulament privind prestarea de servicii) (1), în special articolul 15 alineatul (4),
      având în vedere Regulamentul de punere în aplicare (UE) nr. 391/2013 al Comisiei din 3 mai 2013 de stabilire a unei scheme comune de tarifare pentru serviciile de navigație aeriană (2), în special articolul 17 alineatul (1) litera (d),
      întrucât:
      
                  (1)
               
               
                  Regulamentul de punere în aplicare (UE) nr. 391/2013 stabilește o schemă comună de tarifare pentru serviciile de navigație aeriană. Schema comună de tarifare este un element esențial pentru atingerea obiectivelor incluse în sistemul de performanță instituit prin articolul 11 din Regulamentul (CE) nr. 549/2004 al Parlamentului European și al Consiliului (3) și prin Regulamentul de punere în aplicare (UE) nr. 390/2013 al Comisiei (4).
               
            
                  (2)
               
               
                  Decizia de punere în aplicare 2014/132/UE a Comisiei (5) stabilește obiectivele de performanță la nivelul Uniunii, inclusiv un obiectiv de rentabilitate pentru serviciile de navigație aeriană de rută, exprimat în costuri unitare determinate pentru furnizarea acestor servicii, pentru a doua perioadă de referință (2015-2019).
               
            
                  (3)
               
               
                  În temeiul articolului 17 alineatul (1) literele (b) și (c) din Regulamentul de punere în aplicare (UE) nr. 391/2013, Comisia trebuie să evalueze ratele unitare aplicate zonelor tarifare, care au fost transmise Comisiei de statele membre conform cerințelor de la articolul 9 alineatele (1) și (2) din regulamentul respectiv. Această evaluare privește conformitatea ratelor unitare respective cu Regulamentele de punere în aplicare (UE) nr. 390/2013 și (UE) nr. 391/2013.
               
            
                  (4)
               
               
                  Comisia a efectuat evaluarea ratelor unitare cu sprijinul Unității de evaluare a performanțelor a Eurocontrol și al Biroului central pentru tarifele de rută al Eurocontrol, utilizând datele și informațiile suplimentare furnizate de statele membre până la 1 noiembrie 2017. Evaluarea efectuată de Comisie a ținut cont, de asemenea, de explicațiile oferite, precum și de corecțiile aduse de statele membre ratelor unitare pentru 2018 aplicabile serviciilor de rută, ca urmare a contactelor cu Comisia.
               
            
                  (5)
               
               
                  Pe baza acestei evaluări, Comisia a constatat că ratele unitare pentru 2018 aplicabile zonelor tarifare de rută, prezentate de Austria, Belgia, Bulgaria, Cipru, Croația, Republica Cehă, Danemarca, Estonia, Finlanda, Franța, Germania, Irlanda, Letonia, Lituania, Luxemburg, Malta, Polonia, Portugalia, România, Slovacia, Slovenia, Spania, Suedia, Țările de Jos, Ungaria și Regatul Unit sunt conforme cu Regulamentele de punere în aplicare (UE) nr. 390/2013 și (UE) nr. 391/2013.
               
            
                  (6)
               
               
                  În 2016, Bulgaria, Malta și Polonia și-au revizuit obiectivele de performanță în domeniul de performanță-cheie al rentabilității pentru anii rămași din a doua perioadă de referință, adică 2017, 2018 și 2019. Prin Decizia de punere în aplicare (UE) 2017/2376 a Comisiei (6), a fost stabilită coerența acestor obiective revizuite cu obiectivele la nivelul Uniunii. Pe baza evaluării sale și ținând cont de aceste obiective revizuite, Comisia a constatat că ratele unitare pentru 2017 aplicate zonelor tarifare de rută, prezentate de Bulgaria, Malta și Polonia sunt conforme cu Regulamentele de punere în aplicare (UE) nr. 390/2013 și (UE) nr. 391/2013.
               
            
                  (7)
               
               
                  În ceea ce privește blocul funcțional de spațiu aerian al Europei Centrale (denumit în continuare „FABEC”), Belgia, Franța, Luxemburg și Țările de Jos au prezentat la 30 ianuarie 2017 obiective de performanță revizuite, bazate pe măsuri corective, după caz, inclusiv în ceea ce privește domeniul de performanță-cheie al rentabilității pentru a doua perioadă de referință. Acest fapt a permis Comisiei să declare, prin Decizia sa de punere în aplicare (UE) 2017/553 (7), că aceste obiective sunt coerente cu obiectivele la nivelul Uniunii. Drept rezultat, Deciziile de punere în aplicare (UE) 2016/420 (8) și (UE) 2016/419 (9) ale Comisiei, prin care s-a constatat că ratele unitare pentru 2015 și 2016 aplicate zonelor tarifare din Belgia-Luxemburg, Franța, Germania și Țările de Jos nu erau conforme cu Regulamentele de punere în aplicare (UE) nr. 390/2013 și (UE) nr. 391/2013, ar trebui abrogate.
               
            
                  (8)
               
               
                  Pe baza evaluării Comisiei și a coerenței constatate a obiectivelor de performanță prezentate de statele membre ale FABEC, Comisia a concluzionat că ratele unitare pentru 2015 și 2016 aplicate zonelor tarifare de rută, prezentate de Belgia, Franța, Germania, Luxemburg și Țările de Jos, sunt conforme cu Regulamentele de punere în aplicare (UE) nr. 390/2013 și (UE) nr. 391/2013.
               
            
                  (9)
               
               
                  În conformitate cu articolul 17 alineatul (1) litera (d) din Regulamentul de punere în aplicare (UE) nr. 391/2013, statele membre în cauză ar trebui notificate cu privire la constatările Comisiei.
               
            
                  (10)
               
               
                  Constatarea și notificarea faptului că ratele unitare aplicate zonelor tarifare sunt conforme cu Regulamentele de punere în aplicare (UE) nr. 390/2013 și (UE) nr. 391/2013 nu aduc atingere revizuirii și investigațiilor în curs prevăzute la articolul 16 din Regulamentul (CE) nr. 550/2004,
               
            ADOPTĂ PREZENTA DECIZIE:
      Articolul 1
      (1)   Ratele unitare pentru 2018 aplicabile zonelor tarifare de rută, stabilite la punctul 1 din anexa la prezenta decizie, sunt conforme cu Regulamentele de punere în aplicare (UE) nr. 390/2013 și (UE) nr. 391/2013.
      (2)   Ratele unitare pentru 2017 aplicabile zonelor tarifare de rută, stabilite la punctul 2 din anexa la prezenta decizie, sunt conforme cu Regulamentele de punere în aplicare (UE) nr. 390/2013 și (UE) nr. 391/2013.
      (3)   Ratele unitare pentru 2015 și 2016 aplicabile zonelor tarifare de rută, stabilite la punctul 3 din anexa la prezenta decizie, sunt conforme cu Regulamentele de punere în aplicare (UE) nr. 390/2013 și (UE) nr. 391/2013.
      Articolul 2
      Deciziile de punere în aplicare (UE) 2016/420 și (UE) 2016/419 se abrogă.
      Articolul 3
      Prezenta decizie se adresează Republicii Austria, Regatului Belgiei, Republicii Bulgaria, Republicii Cehe, Republicii Cipru, Republicii Croația, Regatului Danemarcei, Republicii Estonia, Republicii Finlanda, Republicii Franceze, Republicii Federale Germania, Irlandei, Republicii Letonia, Lituaniei, Marelui Ducat al Luxemburgului, Republicii Malta, Republicii Polonia, Republicii Portugheze, României, Republicii Slovace, Republicii Slovenia, Regatului Spaniei, Regatului Suediei, Regatului Țărilor de Jos, Ungariei și Regatului Unit al Marii Britanii și Irlandei de Nord.
      
         Adoptată la Bruxelles, 8 mai 2018.
         
            
               Pentru Comisie
            
            Violeta BULC
            
               Membru al Comisiei
            
         
      
      
         (1)  JO L 96, 31.3.2004, p. 10.
      
         (2)  JO L 128, 9.5.2013, p. 31.
      
         (3)  Regulamentul (CE) nr. 549/2004 al Parlamentului European și al Consiliului din 10 martie 2004 de stabilire a cadrului pentru crearea cerului unic European (regulament-cadru) (JO L 196, 31.3.2004, p. 1).
      
         (4)  Regulamentul de punere în aplicare (UE) nr. 390/2013 al Comisiei din 3 mai 2013 de instituire a unui sistem de performanță pentru serviciile de navigație aeriană și pentru funcțiile de rețea (JO L 128, 9.5.2013, p. 1).
      
         (5)  Decizia de punere în aplicare 2014/132/UE a Comisiei din 11 martie 2014 de stabilire a obiectivelor de performanță la nivelul Uniunii pentru rețeaua de management al traficului aerian și a pragurilor de alertă pentru a doua perioadă de referință 2015-2019 (JO L 71, 12.3.2014, p. 20).
      
         (6)  Decizia de punere în aplicare (UE) 2017/2376 a Comisiei din 15 decembrie 2017 de modificare a Deciziei de punere în aplicare (UE) 2015/348 a Comisiei în ceea ce privește coerența obiectivelor revizuite în domeniul de performanță-cheie al rentabilității, incluse în planurile naționale revizuite sau în planurile revizuite ale blocurilor funcționale de spațiu aerian prezentate de Malta, de Bulgaria și de Polonia (JO L 337, 19.12.2017, p. 68).
      
         (7)  Decizia de punere în aplicare (UE) 2017/553 a Comisiei din 22 martie 2017 privind coerența obiectivelor din domeniile de performanță-cheie ale capacității și rentabilității, incluse în planul blocului funcțional de spațiu aerian revizuit prezentat în temeiul Regulamentului (CE) nr. 549/2004 de către Belgia, Germania, Franța, Luxemburg și Țările de Jos, cu obiectivele de performanță la nivelul Uniunii pentru cea de a doua perioadă de referință (JO L 79, 24.3.2017, p. 11).
      
         (8)  Decizia de punere în aplicare (UE) 2016/420 a Comisiei din 18 martie 2016 privind neconformitatea ratelor unitare pentru 2015 aplicate zonelor tarifare în temeiul articolului 17 din Regulamentul de punere în aplicare (UE) nr. 391/2013 (JO L 75, 22.3.2016, p. 63).
      
         (9)  Decizia de punere în aplicare (UE) 2016/419 a Comisiei din 18 martie 2016 privind neconformitatea ratelor unitare pentru 2016 aplicate zonelor tarifare în temeiul articolului 17 din Regulamentul de punere în aplicare (UE) nr. 391/2013 (JO L 75, 22.3.2016, p. 60).
      
         ANEXĂ
         1.   Rate unitare de rută pentru 2018
         
                      
                  
                  
                     Zona tarifară
                  
                  
                     Rată unitară de rută pentru 2018
                     în moneda națională (*1)
                     
                  
               
                     1
                  
                  
                     Austria
                  
                  
                     71,35
                  
               
                     2
                  
                  
                     Belgia-Luxemburg
                  
                  
                     67,66
                  
               
                     3
                  
                  
                     Bulgaria
                  
                  
                     51,99
                  
               
                     4
                  
                  
                     Croația
                  
                  
                     334,13
                  
               
                     5
                  
                  
                     Cipru
                  
                  
                     34,95
                  
               
                     6
                  
                  
                     Republica Cehă
                  
                  
                     1 078,54 
                  
               
                     7
                  
                  
                     Danemarca
                  
                  
                     443,44
                  
               
                     8
                  
                  
                     Estonia
                  
                  
                     28,66
                  
               
                     9
                  
                  
                     Finlanda
                  
                  
                     54,79
                  
               
                     10
                  
                  
                     Franța
                  
                  
                     63,48
                  
               
                     11
                  
                  
                     Germania
                  
                  
                     67,07
                  
               
                     12
                  
                  
                     Ungaria
                  
                  
                     10 064,17 
                  
               
                     13
                  
                  
                     Irlanda
                  
                  
                     27,69
                  
               
                     14
                  
                  
                     Letonia
                  
                  
                     27,47
                  
               
                     15
                  
                  
                     Lituania
                  
                  
                     43,59
                  
               
                     16
                  
                  
                     Malta
                  
                  
                     15,89
                  
               
                     17
                  
                  
                     Țările de Jos
                  
                  
                     58,70
                  
               
                     18
                  
                  
                     Polonia
                  
                  
                     181,72
                  
               
                     19
                  
                  
                     Portugalia
                  
                  
                     36,84
                  
               
                     20
                  
                  
                     România
                  
                  
                     149,30
                  
               
                     21
                  
                  
                     Slovacia
                  
                  
                     51,53
                  
               
                     22
                  
                  
                     Slovenia
                  
                  
                     61,71
                  
               
                     23
                  
                  
                     Spania-Insulele Canare
                  
                  
                     56,61
                  
               
                     24
                  
                  
                     Spania continentală
                  
                  
                     69,54
                  
               
                     25
                  
                  
                     Suedia
                  
                  
                     562,58
                  
               
                     26
                  
                  
                     Regatul Unit
                  
                  
                     59,96
                  
               2.   Rate unitare de rută pentru 2017
         
                      
                  
                  
                     Zona tarifară
                  
                  
                     Rată unitară de rută (1) pentru 2017 prezentată
                     în moneda națională
                  
               
                     1
                  
                  
                     Bulgaria
                  
                  
                     52,60
                  
               
                     2
                  
                  
                     Malta
                  
                  
                     18,79
                  
               
                     3
                  
                  
                     Polonia
                  
                  
                     185,47
                  
               3.   Rate unitare de rută pentru 2015 și 2016 în zona FABEC
         
                      
                  
                  
                     Zona tarifară
                  
                  
                     Rată unitară de rută prezentată (2)
                     
                     în moneda națională
                  
               
                      
                  
                  
                      
                  
                  
                     2015
                  
                  
                     2016
                  
               
                     1
                  
                  
                     Belgia-Luxemburg
                  
                  
                     70,68
                  
                  
                     65,41
                  
               
                     2
                  
                  
                     Franța
                  
                  
                     70,00
                  
                  
                     67,54
                  
               
                     3
                  
                  
                     Germania
                  
                  
                     90,15
                  
                  
                     82,59
                  
               
                     4
                  
                  
                     Țările de Jos
                  
                  
                     66,57
                  
                  
                     67,00
                  
               
            (*1)  Aceste rate unitare nu includ rata unitară administrativă menționată la articolul 18 alineatul (1) din Regulamentul de punere în aplicare (UE) nr. 391/2013, care se aplică statelor părți la Acordul multilateral al Eurocontrol privind tarifele de rută aeriană.
         
            (1)  Aceste rate unitare nu includ rata unitară administrativă menționată la articolul 18 alineatul (1) din Regulamentul de punere în aplicare (UE) nr. 391/2013, care se aplică statelor părți la Acordul multilateral al Eurocontrol privind tarifele de rută aeriană.
         
            (2)  Aceste rate unitare nu includ rata unitară administrativă menționată la articolul 18 alineatul (1) din Regulamentul de punere în aplicare (UE) nr. 391/2013, care se aplică statelor părți la Acordul multilateral al Eurocontrol privind tarifele de rută aeriană.